Nampala w’ababaka mu Palamenti ab’oludda lwa Gavumenti, Ruth Nankabirwa asekeredde ab’oludda oluwakanya Gavumenti abalowooza nti baawangudde NRM eggulo mu Palamenti okubalemesa okuleeta ekiteeso ky’okuggya ekkomo ku myaka gya Pulezidenti.
Nankabirwa agamba nti ekya Palamenti okuwa omubaka Raphael Magyezi omwaganya okuleeta ekiteeso kino tekigenda kulemesebwa era akakasa nti mu ssabbiiti eggya kiteekwa buteekwa okuyitawo.
Avumiridde eky’ababaka ab’oludda oluwakanya Gavumenti okukyankalanya Palamenti nga bafuuwa ffirimbi wamu n’okwesiba obuwero obumyufu okutiisatiisa ababaka b’oludda lwa Gavumenti.
lug_Latn lug_Latn lug_Latn